cyanic-selkie/wikianc huggingface dataset:
నీనా గుప్తా
నీనా గుప్తా (జననం 4 జూన్ 1959) ఒక భారతీయ సినిమా, టెలివిజన్ నటి, దర్శకురాలు, నిర్మాత. ఈమె 1994లో వో ఛోక్రీ అనే సినిమాలోని నటనకు ఉత్తమ సహాయ నటిగా భారత జాతీయ చలనచిత్ర పురస్కారాన్ని పొందింది. ఈమె కమర్షియల్ సినిమాలలో పాపులర్ నటి అయినప్పటికీ ఆర్టు సినిమాలలో మంచి పేరు సంపాదించుకుంది. ఈమె ది వీకెస్ట్ లింక్, కమ్‌జోర్ కడీ కౌన్ వంటి టి.వి.క్విజ్ ప్రోగ్రాములను నిర్వహించింది.
బాల్యం, విద్యాభ్యాసం
ఈమె ఢిల్లీలో జన్మించింది. తండ్రి పేరు ఆర్.ఎన్.గుప్తా. ఈమె ప్రాథమిక విద్య లారెన్స్ స్కూలులో చదివింది.. . ఈమె సంస్కృతంలో స్నాతకోత్తర పట్టాను పొందింది. అనంతరం ఎం.ఫిల్ కూడా సంపాదించుకుంది.
టెలివిజన్ రంగం
ఈమె ఖాన్‌దాన్, మీర్జా గాలిబ్, భారత్ ఏక్ ఖోజ్, దర్ద్, గుమ్రాహ్, సాస్, సాత్ ఫెరె, చిట్టీ, మేరీ బీవీ కా జవాబ్ నహీ, కితనీ మొహబ్బత్ హై, సిస్కీ, జస్సీ జైసీ కోయీ నహీ, క్యూ హోతా హై ప్యార్, లేడీస్ స్పెషల్, దిల్ సే దియా వచన్, రిష్తే మొదలైన హిందీ టెలివిజన్ సీరియళ్లలో నటించింది. ఈమె నటుడు రాజేంద్ర గుప్తతో కలిసి సహజ్ ప్రొడక్షన్స్ అనే సంస్థను స్థాపించి కొన్ని సీరియళ్లను, నాటకాలను నిర్మించింది.
వ్యక్తిగత జీవితం
ఈమె 1980లలో ప్రముఖ వెస్ట్ ఇండీస్ క్రికెట్ క్రీడాకారుడు వివియన్ రిచర్డ్స్ ను సంబంధం పెట్టుకుని మసాబ గుప్తా అనే కుమార్తెను కన్నది. ఈమె అలోక్ నాథ్, సారంగ దేవ్‌లతో కూడా వివాహేతర సంబంధాలను కొనసాగించింది. 2008లో ఢిల్లీలో స్థిరపడిన వివేక్ మెహ్రా అనే ఛార్టెడ్ అకౌంటెంట్‌ను రహస్యంగా వివాహం చేసుకుంది.
బయటి లింకులు
వర్గం:1959 జననాలు వర్గం:హిందీ సినిమా నటీమణులు వర్గం:భారత జాతీయ చలనచిత్ర పురస్కార విజేతలు వర్గం:టెలివిజన్ నటీమణులు వర్గం:జీవిస్తున్న ప్రజలు
భారత జాతీయ రహదారుల నిర్వాహణ సంస్థ
భారత జాతీయ రహదారుల నిర్వాహణ సంస్థ భారత ప్రభుత్వ ఆద్వర్యంలో నిర్వహింపబడుతున్న ఒక స్వతంత్ర సంస్థ. దీనికికేంద్ర రోడ్డు రవాణా, ప్రధాన రహదారులు మంత్రిత్వ శాఖ ఒక నోడల్ సంస్థగా వ్యవహిరిస్తుంది.ఇవి భారతదేశంలో ప్రధాన నగరాలు, రాష్టాల రాజధానులు, ముఖ్యమైన వాణిజ్య కేంద్రాలు, రేవు పట్టణాలను కలుపుతు నిర్మింపబడ్డాయి.
చరిత్ర
భారత జాతీయ రహదారుల నిర్వాహణ సంస్థను భారత కేంద్ర ప్రభుత్వం పార్లమెంటులో  "భారత జాతీయ రహదారుల నిర్వాహణ సంస్థ చట్టం 1988" ప్రకారం ఏర్పాటుచేసింది.ఈ సంస్థ ద్వారా జాతీయ రహదారుల నిర్వహణ, యాజమాన్య భద్యతలను నిర్వహింబడేల చట్టాన్ని రూపొందించడం జరిగింది.1995 లో దీనిని ఒక స్వతంత్ర సంస్థగా రూపొందించడం జరిగింది.జాతీయ రహదారుల నిర్వాహణ సంస్థ టోల్ గేట్ల వద్ద వసులు చేయు సొమ్ముకు బాధ్యత వహిస్తుంది.
జాతీయ రహదారుల అభివృద్ధి పధకం
భారత జాతీయ రహదారుల నిర్వాహణ సంస్థ "జాతీయ రహదారుల అభివృద్ధి పధకం" అమలులో ఒక ముఖ్య పాత్రను పోషిస్తుంది."జాతీయ రహదారుల అభివృద్ధి పధకం"లో దశలు
రెండవ దశ
ఈ దశను 2003 డిసెంబరులో అమోదించడం జరిగింది. "ఉత్తర-దక్షిణ", "తూర్పు-పడమర" కారిడార్లను పూర్తి చేయడంతో పాటు, మరో 486 కిలోమీటర్ల మేర జాతీయ రహదారులను విస్తరించడం ఈ దశ లక్ష్యాలు.దీని కొరకు 34300కోట్ల రూపాయిలను కేటాయించారు.
మూడవ దశ (ఎ)
ఈ దశను 2005 లో అమోదించడం జరిగింది.సుమారు 22200 కోట్ల రుపాయిల వ్యయంతో 4,035 కిలో మీటర్ల జాతీయ రహదారులను 4 వరుసల రహదారులుగా విస్తరించడం దీని లక్ష్యం.
మూడవ దశ(బి)
2006 ఏప్రిల్ లో ఈ దశను ఆమోదించడం జరిగింది.54300 కోట్ల రుపాయిల వ్యయంతో 8,074 కిలో మీటర్ల పొడవైన రెండు వరుసల జాతీయ రహదారులను 4 వరుసలుగా అభివృద్ధి చేయడం.
అయిదవ దశ
2006 అక్టోబరులో దీనికి ఆమోదం లభించింది.''స్వర్ణ చతుర్భుజి" రహదారులను 6 వరుసల రహదారులుగా విస్తరించడం.
ఆరో దశ
1000 కిలో మీటర్ల ఎక్స్‌ప్రెస్ మార్గాలను 16700 కోట్ల రుపాయిల వ్యయంతో అభివృద్ధి చేయడం.
ఏడవ దశ
నగరాల్లో రద్ధిని తగ్గించడానికి రింగ్ రోడ్లు,ఫ్లై ఓవర్లు,బై పాస్ రోడ్ల నిర్మాణాలను నిర్మించడం.దీనికి 2007 డిసెంబరు లో 16700 కోట్ల రూపాయిల వ్యయం కు ఆమోదం లభించింది.
స్వర్ణ చతుర్భుజి
భారతదేశంలో గల ప్రధాన నగరాలైన ఢిల్లీ, ముంబై, కోల్‌కాతా, చెన్నై లను మిగతా ప్రధాన రేవు పట్టణాలతో,ప్రధాన వాణిజ్య కేంద్రాలతో, పారిశ్రామిక ప్రాంతాలతోను అనుసంధానం చేయడానికి దీనిని ప్రారంభించారు.2001 లో ప్రారంభింపబడిన ఈ ప్రాజక్టూ ప్రపంచంలో అనాటికి నిర్మింపబడ్డ అతిపెద్ద రోడ్డు అనుసంధానాలలో ఐదవది.2001 లో ఇది ప్రారంభింపబడి, 2012లో పూర్తైంది.
"తూర్పు-పడమర", "ఉత్తర-దక్షిణ" కారిడార్లు
భారతదేశ తూర్పు భాగంలో గల సిల్చేర్ నుండి,పడమర భారతంలో గల పోర్‌బందర్ వరకు ,ఉత్తర భారతదేశం లో గల శ్రీనగర్ నుండి ,దక్షిణ భారతదేశం లో గల కన్యా కుమారి వరకు గల జాతీయ రహదారులను 4లేదా6 వరుసల రహదారులుగా విస్తరించడం దీని లక్ష్యం.
వెలుపలి లంకెలు
వర్గం:భారతదేశ జాతీయ పథకాలు వర్గం:జాతీయ రహదారులు వర్గం:1988 స్థాపితాలు వర్గం:జాతీయ పధకాలు
వినోదం 100%
వినోదం 100%2016లో విడుదలైన తెలుగు సినిమా. పొట్నూరు చక్రధరుడు సమర్పణలో ఎస్‌.ఎస్‌. సెల్యులాయిడ్స్ బ్యానర్‌పై పొట్నూరు శ్రీనివాసరావు నిర్మించిన ఈ సినిమాకు జై శ్రీరామ్ దర్శకత్వం వహించాడు. విజయ్ భరత్, అశ్విని, సంపూర్ణేష్‌ బాబు, పృథ్వీ ప్రధాన పాత్రల్లో నటించిన ఈ సినిమా ఆడియోను 26 జనవరి 2016న విడుదల చేసి, సినిమాను 7 మే 2016న చేశారు.
మూలాలు
వర్గం:2016 తెలుగు సినిమాలు
హైదరాబాద్ ఫార్మా సిటీ
alt=Please note that this is a digital rendered image of the proposed park|thumb హైదరాబాద్ ఫార్మా సిటీ, తెలంగాణ రాష్ట్ర రాజధాని హైదరాబాద్‌కు సమీపంలో స్థాపించబడిన ''ప్రపంచంలోని అతిపెద్ద ఫార్మాస్యూటికల్స్ ఇండస్ట్రియల్ పార్క్. తెలంగాణ ప్రభుత్వ ఆధ్వర్యంలో 19,000 ఎకరాలలో స్థాపించబడిన ఈ పార్క్ లో ఔషధ సంస్థలకు ఫార్మాస్యూటికల్స్ తయారీ, వాటి అభివృద్ధికి కావలసిన అవసరాలను అందజేయబడుతాయి. ''
ఈ ఫార్మా సిటీ 9.7 బిలియన్ల అమెరికన్ డాలర్ల పెట్టుబడులను ఆకర్షిస్తుందని, ఆయా కంపెనీలలో 5,60,000 మందికి ఉపాధిని కల్పిస్తుందని అంచనా వేయబడింది.
ఎఫ్లూయెంట్ ట్రీట్‌మెంట్ సదుపాయాలు, ఘన వ్యర్థాల నిర్వహణ, సురక్షితమైన ల్యాండ్‌ఫిల్, సహజ వాయువును ఉపయోగించడం, పరీక్షా-పర్యవేక్షణ-నియంత్రణ మొదలైన సౌకర్యాలతో హైదరాబాద్ ఫార్మా సిటీ ఏర్పాటు చేయబడింది. thumb
చరిత్ర
తెలంగాణ ప్రభుత్వం ఐటీ, పరిశ్రమల శాఖ మంత్రి కెటి రామారావు చొరవతో 2018, మార్చి 24న ఈ ఫార్మా సిటీ ప్రకటించబడింది. హైదరాబాద్ నగరం తెలంగాణ రాష్ట్ర రాజధానిగా, పారిశ్రామిక రాజధానిగా, ప్రధాన ఆర్థిక కేంద్రంగా రూపుదిద్దుకుంటోంది. ఇన్ఫర్మేషన్ టెక్నాలజీతోపాటు హైదరాబాద్, చుట్టుపక్కల ఉన్న ప్రధాన పరిశ్రమలలో ఫార్మాస్యూటికల్స్ ఒకటిగా నిలుస్తోంది. దేశంలోని బల్క్ డ్రగ్ ఉత్పత్తిలో 40% కంటే ఎక్కువగా ఉత్పత్తికి ఈ ఫార్మా సిటీ దోహదపడుతోంది. హైదరాబాద్‌కు “బల్క్ డ్రగ్ క్యాపిటల్ ఆఫ్ ఇండియా”, “వ్యాక్సిన్ క్యాపిటల్ ఆఫ్ ది వరల్డ్” అని పేరు కూడా పెట్టారు.
2019 డిసెంబరులో భారత ప్రభుత్వం ఈ ప్రాజెక్ట్‌కి నేషనల్ ఇన్వెస్ట్‌మెంట్ మాన్యుఫ్యాక్చరింగ్ జోన్ (నిమ్జ్) హోదాను మంజూరు చేసింది. ప్రాజెక్టుకు హోదాను ఇవ్వడంతోపాటు ప్రాజెక్ట్‌ను జాతీయ ప్రాముఖ్యత కలిగిన ప్రాజెక్ట్‌గా గుర్తించింది. ప్రాజెక్ట్‌ను అమలు చేయడానికి స్పెషల్ పర్పస్ వెహికల్ “హైదరాబాద్ ఫార్మా సిటీ లిమిటెడ్” ఏర్పాటు చేయబడింది.
ప్రదేశం
రంగారెడ్డి జిల్లా, కందుకూరు మండలం, ముచ్చెర్ల గ్రామంలో ఉన్న ప్రాజెక్ట్ సైట్ హైదరాబాద్ ఔటర్ రింగ్ రోడ్ నుండి సుమారు 25 కి.మీ.ల దూరంలో, హైదరాబాద్ అంతర్జాతీయ విమానాశ్రయం నుండి 29 కి.మీ.ల దూరంలో ఉంది. thumb|ఫార్మా సిటీ సౌకర్యాలు
సాధారణ సౌకర్యాలు
మొదటి-రకం ప్రాజెక్ట్ ఈ సాధారణ సౌకర్యాలను కలిగి ఉంది:
కంపెనీలు
బయోకాన్, డాక్టర్ రెడ్డీస్ లాబొరేటరీస్, నోవార్టిస్ వంటి సంస్థలు ఇక్కడ తమ శాఖలను ప్రారంభించాయి.
ఈ ప్రాజెక్ట్ 2020లో ప్రారంభించబడింది. మొత్తం 350 కంపెనీలు ఫార్మా సిటీలో భూమిని కోరుతూ ప్రభుత్వాన్ని సంప్రదించగా, మొదటి దశలో 150 కంపెనీలకు భూమిని కేటాయించారు.
మూలాలు
వర్గం:జీవసాంకేతిక విజ్ఞానం వర్గం:హైదరాబాదు జిల్లా వర్గం:ఔషధీయ వినియోగం వర్గం:2018 స్థాపితాలు
దైవ దుషణ
దైవదూషణ అనేది ఒక దేవతకు, మతపరమైన లేదా పవిత్ర వ్యక్తులు లేదా పవిత్రమైన విషయాలకు అవమానించుట లేదా ధిక్కరించుట.
కొన్ని మతాలు దైవదూషణ మతపరమైన నేరంగా పరిగణించబడుతున్నాయి. 2012 నాటికి, 32 మంది దేశాల్లో దైవదూషణ వ్యతిరేక చట్టాలు ఉనికిలో ఉన్నాయి, అయితే 87 దేశాలలో మతం యొక్క పరువు నష్టం, మత సమూహంపై ద్వేషాన్ని బహిరంగంగా వ్యక్తం చేసిన ద్వేషపూరిత ప్రసంగ చట్టాలు ఉన్నాయి. మధ్యప్రాచ్య, నార్త్ ఆఫ్రికా, వంటి కొన్ని ముస్లిం-అదిపత్య దేశాలలో ప్రత్యేకంగా దైవదూషణ వ్యతిరేక చట్టాలు సాధారణంగా కనిపిస్తాయి, అయితే కొన్ని ఆసియా, యూరోపియన్ దేశాల్లో కూడా ఇవి ఉన్నాయి.
దైవ దుషణ వ్యతిరేఖ చట్టాలు
కొన్ని మతప్రదానమైన దేశాల్లో, దైవదూషణ క్రిమినల్ కోడ్ కింద నిషేధించబడింది. అటువంటి చట్టాలు మైనారిటీలు, అసంతృప్త సభ్యుల హింసకు, లైంగిక వేధింపులకు, హత్యకు లేదా అరెస్ట్కు దారితీశాయి.
2012 నాటికి, 33 దేశాలలో దైవదూషణ వ్యతిరేక చట్టాలు ఉన్నాయి.వెటిలొ 21 దేశాలు  ముస్లిం-అదిపత్య దేశాలు.ఆఫ్ఘనిస్తాన్, అల్జీరియా, బహ్రెయిన్, ఈజిప్ట్, ఇండోనేషియా, ఇరాన్, జోర్డాన్, కువైట్, లెబనాన్, మలేషియా, మాల్దీవులు, మొరాకో, ఒమన్, పాకిస్తాన్, కతర్, సౌదీ అరేబియా, సోమాలియా, సుడాన్, టర్కీ, యూ.ఏ.ఈ(UAE), పశ్చిమ సహారా. ఫిన్లాండ్, జర్మనీ, గ్రీస్, భారతదేశం, ఐర్లాండ్, ఇటలీ, మాల్టా (2016 లో రద్దు చేయబడింది), నెదర్లాండ్స్ (2014 లో రద్దు చేయబడింది), నైజీరియా,, పోలాండ్, సింగపూర్. దైవదూషణను కొన్ని ముస్లిం దేశాలలో మరణ శిక్షగా పరిగణించారు.
మూలాలు
వర్గం:మతపరమైన చట్టాలు
బి. టి. రణదివే
బి. టి. ఆర్ గా ప్రసిద్ధుడైన బాలచంద్ర త్రయంబక్ రణదివే (డిసెంబరు 19, 1904 – ఏప్రిల్ 6, 1990), భారతీయ కమ్యూనిస్టు రాజకీయనాయకుడు, కార్మిక సంఘపు నాయకుడు.
రణదివే 1927లో ఎం.ఏ డిస్టింక్షనుతో పట్టభద్రుడై విద్యాబ్యాసం పూర్తిచేసాడు. 1928లో రహస్యకలాపాలు కొనసాగిస్తున్న కమ్యూనిస్టు పార్టీ ఆఫ్ ఇండియాలో చేరాడు. అదే సంవత్సరం బొంబాయిలో అఖిలభారత వృత్తి సంఘపు కాంగ్రేసులో పేరొందిన నాయకుడయ్యాడు. ముంబైలోని వస్త్రపరిశ్రమ కార్మికుల గిరిని కామ్‌గార్ సమైక్యలోనూ, రైల్వే కార్మికుల పోరాటాల్లోనూ క్రియాశీలకంగా కృషి చేశాడు.
1948, ఫిబ్రవరిలో కొల్కతాలో జరిగిన భారతీయ కమ్యూనిష్టు పార్టీ యొక్క రెండవ సమావేశంలో, పి.సి.జోషి స్థానంలో రణదివే పార్టీ ప్రధాన కార్యదర్శిగా ఎన్నికయ్యాడు. 1948 నుండి 1950 వరకు ఆ స్థానంలో కొనసాగాడు. ఆయన ప్రధాన కార్యదర్శిగా ఉన్నకాలంలో పార్టీ, తెలంగాణ సాయుధ పోరాటం వంటి తిరుబాటు ఉద్యమాల్లో పాల్గొన్నది. 1950లో రణదివేను "వామపక్ష సాహసికుడు"గా ముద్రవేసి గద్దె దించారు.
1956 లో, పాల్ఘాట్లో జరిగిన నాలుగవ పార్టీ సమావేశంలో రణదివేకు తిరిగి పార్టీ కేంద్రమండలిలో స్థానం కల్పించారు. కేంద్రకమిటీ యొక్క వామపక్ష వర్గపు ప్రధాన నాయకుడయ్యాడు. 1962లో భారత-చైనా యుద్ధపు సమయంలో భారత ప్రభుత్వము జైలులో నిర్భంధించిన ప్రధాన నాయకుల్లో రణదివే ఒకడు. 1964లో భారతీయ కమ్యూనిస్టు పార్టీ (మార్క్సిస్ట్) వర్గపు ప్రధాన నాయకుడిగా ఎదిగాడు.
1970 మే 28 నుండి మే 31 వరకు కొల్కతాలో జరిగిన భారతీయ కార్మిక సంఘపు కేంద్రము యొక్క వ్యవస్థాపక సమావేశంలో ఆ సంస్థకు అధ్యక్షుడిగా ఎన్నికయ్యాడు. కొత్త దిల్లీలోని సి.ఐ.టీ.యూ ప్రధాన భవనానికి బి.టి.ఆర్. భవన్ అని రణదివే పేరుపెట్టారు.
భారతీయ కమ్యూనిస్టు పార్టీ (మార్క్సిస్ట్) నేత, ముంబై నార్త్ సెంట్రల్ నియోజకవర్గం నుండి ఆరవ లోక్‌సభకు ఎన్నికైన అహిల్యా రంగ్నేకర్ స్వయానా రణదివే చెల్లెలు.
నేలపట్టు పక్షి సంరక్షణా కేంద్రం
thumb
నేలపట్టు పక్షి సంరక్షణా కేంద్రం శ్రీ పొట్టి శ్రీరాములు నెల్లూరు జిల్లా, దొరవారిసత్రము మండలంలోని నేలపట్టు గ్రామంలో ఉంది.
విశేషాలు
ఏటా అక్టోబర్‌లో వీటి రాక ఆరంభమవుతుంది. ఇక్కడకు వచ్చాకే తమ జతను వెతుక్కుంటాయి. గూళ్లు కట్టుకుంటాయి. పిల్లలతో కలిసి ఆరు నెలలకు అంటే సరిగ్గా మార్చి నెలకు తిరిగి తమతమ దేశాలకు పయనం అవుతాయి. నైజీరియా, బర్మా, బంగ్లాదేశ్, పాకిస్తాన్, ఖజకిస్థాన్, హిమాలయాల నుంచి ఇక్కడకు తరలివస్తాయి. మొత్తం 46 రకాల పక్షులు ఇక్కడ విడిది చేస్తుంటాయి. పెలికాన్ రకానికి చెందిన పక్షులకు నేలపట్టు హాట్ ఫేవరెట్ అని చెప్పొచ్చు. విదేశీ అతిథులను చూసేందుకు రాష్ట్రం నలుమూలల నుంచి జనం ఇక్కడకు వస్తుంటారు.
నేలపట్టు గూడుబాతు సంతానోత్పత్తి కేంద్రంగా ప్రసిద్ధి చెందింది. ఇంకా నత్తగుల్లకొంగ, నీటికాకి, తెల్లకంకణాయి, శవరి కొంగ లాంటి అంతరించిపోతున్న జాతులకు కూడా ఇది సంతానోత్పత్తి కేంద్రంగా ప్రసిద్ధి చెందింది. ఇక్కడికి బర్మా, నేపాల్, అమెరికా, చైనా, థాయ్‌లాండ్, శ్రీలంక, బంగ్లాదేశ్, అంటార్కిటికా ప్రాంతాల నుంచి పక్షులు శీతాకాలంలో వలస వస్తుంటాయి. అక్టోబరు నుంచి మార్చి వరకు పక్షులు ఇక్కడే ఉంటాయి. అక్టోబరు మొదటి, రెండో వారంలో వచ్చిన పక్షులు మూడో వారంలో గూడుకోసం సామాగ్రిని సంపాదించుకుంటాయి. నాలుగో వారంలో ఆడ, మగ పక్షులు జతకూడుతాయి. నవంబర్ మొదటి లేదా రెండో వారంలో గుడ్లు పెడతాయి. డిసెంబరు రెండు లేదా మూడో వారంలో గుడ్డు నుంచి పిల్లలు బయటికి వస్తాయి. తరువాత పిల్లపక్షికి తల్లి పక్షులు ఈతకొట్టడం ఎగరడం, ఆహారాన్ని సంపాదించుకోవడం నేర్పిస్తుంది.
పురుగులు, క్రిమి కీటకాలు, చేపలు, కప్పలు, నత్తలు, పీతలు, గొంగళి పురుగులు, నాచుమొక్కలు వీటి ఆహారం. పిల్లపక్షులు పెద్దయిన వెంటనే తిరిగి స్వస్థలానికి వెళ్ళిపోతాయి. ఇక్కడ ఉన్న వాచ్ టవర్ ఎక్కితే ఈ పక్షులను బాగా చూడవచ్చు. ఇక్కడ ఒక మ్యూజియం, గ్రంథాలయం, ఆడిటోరియం కూడా ఉన్నాయి. ఇక్కడ ఉన్న అభయారణ్యంలో తోడేళ్ళు, లోరిస్ జాతి కోతులు, చుక్కల జింకలు, తాబేళ్ళు, పాములు కూడా ఉన్నాయి.
ఫ్లెమింగో ఫెస్టివల్
2000లో నెల్లూరు జిల్లాకు కలెక్టర్‌గా వచ్చిన ప్రవీణ్‌కుమార్ ఒకరోజు కుటుంబంతో పులికాట్ సందర్శనకు వచ్చారు. తడ రేవు వద్ద పడవ షికారు చేస్తుండగా వేల సంఖ్యలో ఫ్లెమింగోలు గుంపులు గుంపులుగా కనిపించి కనువిందు చేశాయి. ఇది గమనించిన కలెక్టర్ నాటి స్థానిక శాసనసభ్యులు పరసా వెంకటరత్నయ్య దృష్టికి తీసుకెళ్లి 2001లో ఫ్లెమింగో ఫెస్టివల్(పక్షుల పండుగ) కు శ్రీకారం చుట్టారు. అప్పటినుంచి ప్రతి ఏటా మూడురోజులపాటు పక్షుల పండుగను నిర్వహించడం ప్రారంభించారు. ఏటా జనవరి నెలలో పక్షుల పండుగను నిర్వహిస్తూ వస్తున్నారు. ఈ పండగను ఎగ్జిబిషన్ స్టాల్స్, రకరకాల సాంస్కృతిక కార్యక్రమాలతో అట్టహాసంగా నిర్వహిస్తారు.
ఇతర లింకులు
వర్గం:పక్షి సంరక్షణా కేంద్రములు
మొయినాబాద్ మండలం
మొయినాబాద్‌ మండలం, తెలంగాణ రాష్ట్రములోని రంగారెడ్డి జిల్లాకు చెందిన ఒక మండలం. మొయినాబాద్, ఈ మండలానికి కేంద్రం. 2016 లో జరిగిన జిల్లాల పునర్వ్యవస్థీకరణకు ముందు కూడా ఈ మండలం ఇదే జిల్లాలో ఉండేది. ప్రస్తుతం ఈ మండలం చేవెళ్ళ రెవెన్యూ డివిజను లో భాగం. పునర్వ్యవస్థీకరణకు ముందు కూడా ఇదే డివిజనులో ఉండేది.ఈ మండలంలో 33 రెవెన్యూ గ్రామాలు ఉన్నాయి. నిర్జన గ్రామాలు లేవు.
మండల గణాంకాలు
thumb|2016 పునర్వ్యవస్థీకరణకు ముందు రంగారెడ్డి జిల్లా పటంలో మండల స్థానం 2011 బారత జనాభా గణాంకాల ప్రకారం జనాభా- మొత్తం 56,205 - పురుషులు 29,032 - స్త్రీలు 27,173 అక్షరాస్యత - మొత్తం 55.50%- పురుషులు 66.86% - స్త్రీలు 43.49%. 2016 లో జరిగిన పునర్వ్యవస్థీకరణ తరువాత, ఈ మండల వైశాల్యం 209 చ.కి.మీ. కాగా, జనాభా 56,205. జనాభాలో పురుషులు 29,032 కాగా, స్త్రీల సంఖ్య 27,173. మండలంలో 12,714 గృహాలున్నాయి.
సమీప మండలాలు
రాజేంద్రనగర్ మండలం, శంషాబాద్ మండలం తూర్పున, కొత్తూరు మండలం దక్షిణాన, చేవెళ్ల మండలం పడమరన ఉన్నాయి. ఈ మండలానికి చేవెళ్ళ, హైదరాబాదు, సమీపములోని పట్టణాలు.
ఐయామ్ మీరా
ఐయామ్ మీరా 2021లో విడుదల కానున్న సస్పెన్స్ థ్రిల్లర్ తెలుగు సినిమా. రాధా మురళి సమర్పణలో శ్రీ శివ భవాని సినిమా ప్రోడక్షన్స్  బ్యానర్‌పై గుగ్గిళ్ల శివ ప్రసాద్ నిర్మించిన ఈ సినిమాకు గోపాల కృష్ణ దర్శకత్వం వహించాడు. ప్రిన్స్, దివ్యంగాణ, కేదార్ శంకర్, శశిధర్, మల్లికార్జున్ ప్రధాన పాత్రల్లో నటించిన ఈ సినిమా ట్రైలర్‌ను 27 ఏప్రిల్ 2021న విడుదల చేశారు.
బయటి లింకులు
వర్గం:2021 తెలుగు సినిమాలు
చింతలనర్వ
చింతలసర్వ, కృష్ణా జిల్లా గంపలగూడెం మండలానికి చెందిన రెవెన్యూయేతర గ్రామం. ఇది సముద్రమట్టం నుండి 73 మీ.ఎత్తులో ఉంది
రాజకీయాలు
దివంగత యనమద్ది వెంకటరామయ్య ఈ గ్రామానికి ప్రథమ సర్పంచిగా ఏకగ్రీవంగా ఎన్నికైనారు. తరువాత శ్రీ యనమద్ది పుల్లయ్య చౌదరి 1982-87 మధ్య ఈ గ్రామ సర్పంచిగానూ,1987-92 మధ్యన గంపలగూడెం మండల పరిషత్తు ప్రథమ అధ్యక్షులుగానూ, 1995 లో సత్యాలపాడు పి.ఏ.సి, ఎస్ అధ్యక్షులుగానూ చేశారు. వీరి సతీమణి లక్ష్మి 2001 నుండి 2011 వరకూ రెండుసార్లు ఈ గ్రామ సర్పంచిగా పనిచేశారు. ఇద్దరి హయాంలో గ్రామం నుండి ఇతర గ్రామాలకు మంచి రహదారి సౌకర్యం ఏర్పాటు చేశారు. తాగునీటి ట్యాంకు, తరగతి గదులు, అంతర్గత రహదార్లు అభివృద్ధి చేశారు.
సమీప గ్రామాలు
నూజివీడు, పాల్వంచ, జగ్గయ్యపేట, ఖమ్మం
సమీప మండలాలు
ఎ.కొండూరు, తిరువూరు, మధిర, యెర్రుపాలెం
విద్యా సౌకర్యాలు
విజ్ఞాన్ హైస్కూల్, గంపలగూడెం, జిల్లాపరిషత్ హైస్కూల్, ల్ కనుమూరు
గ్రామానికి రవాణా సౌకర్యాలు
పెనుగొలను, ఉట్కూర్ నుండి రోడ్దువవాణా సౌకర్యం ఉంది. రైల్వేస్టేషన్: విజయవాడ 60 కి.మీ
కట్టా సుబ్బారావు
కట్టా సుబ్బారావు తెలుగు సినిమా దర్శకుడు. ఇతడు దర్శకత్వం వహించిన సినిమాలన్నీ కుటుంబకథా చిత్రాలే. ఇతడు సుమారు 20 సినిమాలకు దర్శకుడిగా పనిచేశాడు. ఇతడు 1940 జనవరి 3వ తేదీన పుట్టాడు. ఇతని స్వస్థలం తూర్పు గోదావరి జిల్లా, రాజోలు మండలం, ములికిపల్లె అయినా ఇతడు రంగూన్‌లో పెరిగాడు. బొంబాయిలోని ఒక ప్రైవేటు సంస్థలో కెమెరామాన్‌గా శిక్షణ పొందాడు. ఇతడు చాలా చిన్న వయసులోనే అంటే 48 ఏళ్ల వయసులోనే 1988, జూలై 12వ తేదీన మరణించాడు. ఇతడు కె. ప్రత్యగాత్మ, వి.మధుసూదనరావు ల వద్ద దర్శకత్వశాఖలో శిక్షణ పొందాడు. ఇతడికి 1979లో నిర్మించబడిన దశ తిరిగింది మొదటి సినిమా కాగా 1985లో విడుదలైన మాంగల్య బంధం ఆఖరి సినిమా. thumb|వియ్యాలవారి కయ్యాలు
బయటి లింకులు
వర్గం:తెలుగు సినిమా దర్శకులు వర్గం:1940 జననాలు వర్గం:1988 మరణాలు వర్గం:తూర్పు గోదావరి జిల్లా సినిమా దర్శకులు
సహెలాంత్రోపస్
సహేలాంత్రోపస్ చాడెన్సిస్ చింపాంజీ-మానవ వేర్పాటు కాలానికి దగ్గరలో నివసించింది. దీనికి 10 లక్షల సంవత్సరాల తరువాత నివసించిన ఓర్రోరిన్‌కు ఇది పూర్వీకుడు కావచ్చు. ఇది మానవులు, చింపాంజీలు రెంటికీ పూర్వీకుడై ఉండవచ్చు (అంటే, హోమినిని తెగ లోనిది), లేదా గొరిల్లిని తెగలో తొలి సభ్యుడై ఉండవచ్చు.
శిలాజాలు
చిన్న కపాలం, ఐదు దవడ ముక్కలు, కొన్ని దంతాలు ప్రస్తుతం లభించిన శిలాజాల్లో ఉన్నాయి. దీనికి ఉత్పన్న, ఆదిమ లక్షణాలు రెండూ ఉన్నాయి. కపాల సామర్థ్యం, కేవలం 320 సెం.మీ.3 - 380 సెం.మీ.3 మాత్రమే, ప్రస్తుత చింపాంజీల్లో ఉన్నంతే, ఉంది. దంతాలు, నుదురు గట్లు, ముఖం హోమో సేపియన్లలో కంటే బాగా విభిన్నంగా ఉన్నాయి. చదునైన ముఖం, U ఆకారపు పలువరుస, చిన్న కోర పళ్ళు, వెనగ్గా ఉన్న ఫోరమెన్ మాగ్నమ్, భారీ కంటి గట్లూ ఉన్నాయి. పోస్ట్‌క్రానియల్ అవశేషాలు ఏవీ కనబడలేదు. శిలాజంగా మారే క్రమంలోను, ఆవిష్కరణ సమయంలోనూ పుర్రె పెద్ద మొత్తంలో వంకర్లు పోయింది.
కనుగోలు, పేరు
చాడ్ లోని జురాబ్ ఎడారిలో అలైన్ బూవిలైన్ అనే ఫ్రెంచి వ్యక్తి నేతృత్వంలో ఆడూమ్ మహమాత్, జిమ్‌డౌమాల్బాయ్ అహౌంటా, గాంగ్‌డైబ్ ఫానోన్ అనే ముగ్గురు చాద్ వ్యక్తులతో కూడిన నలుగురు వ్యక్తుల బృందం,ఈ శిలాజాలను కనుగొంది. సహెలాంత్రోపస్ కు సంబంధించిన అన్ని శిలాజాలు 2001 జూలై, 2002 మార్చి ల మధ్య కాలం లోనే, టోరోస్-మెనాల్లా లోని మూడు స్థలాల్లో కనుగొన్నారు. వీటికి TM 266 అని (కపాలం, తొడతో సహా చాలా శిలాజాలు ఇక్కడే దొరికాయి), TM 247, TM 292 అనీ పేర్లు పెట్టారు. చింపాంజీల నుండి మానవ వంశరేఖ విడిపోయిన తరువాత ''ఎస్. చాడెన్సిసే'' అత్యంత పురాతన మానవ పూర్వీకుడని దీన్ని కనుగొన్నవారు చెప్పారు.
దీనికి పెట్టిన టౌమాయ్ అనే పేరు డజాగా అనే సహారా భాష లోనిది. జీవితేచ్ఛ అని దీనికర్థం. ఈ పేరును చాడ్ అధ్యక్షుడు ఇడ్రిస్ డెబీ సూచించాడు. ఈ ప్రాంతానికి చెందిన, హిస్సేన్ హబ్రేకు వ్యతిరేకంగా జరిగిన తిరుగుబాటులో మరణించిన తన సహచరులలో ఒకరికి గౌరవసూచకంగా ఈ పేరును ఎంచుకున్నానని డెబి వివరించాడు.
రెండు కాళ్ళపై నడక
2018 లో, యూనివర్శిటీ ఆఫ్ పోయిటియర్స్, మ్యూజియం ఆఫ్ నేచురల్ హిస్టరీ ఆఫ్ పారిస్, లోని మానవ శాస్త్రవేత్త రాబర్టో మాకియారెల్లి, కొత్తగా లభించిన ఈ తొడ ఎముక గురించిన సమాచారాన్ని మిచెల్ బ్రూనెట్, అతని ప్రయోగశాల వారూ కలిసి తొక్కిపెట్టారనే అనుమానాన్ని వెలిబుచ్చాడు. తొడ ఎముక గురించి బయటకు వస్తే టౌమాయ్ రెండు కాళ్ళ నడకపై అనుమానాలు తలెత్తుతాయనే భయమే ఇందుకు కారణమని అతడు సూచించాడు.
కోదారి శ్రీను
కోదారి శ్రీను తెలంగాణ రాష్ట్రానికి చెందిన ఉద్యమ గీత రచయిత, గాయకుడు. అస్సోయ్ దూలా హారతి...కాళ్ల గజ్జెల గమ్మతి, ఉండు పైలంగుండు అమ్మ మాయమ్మ ఇల్లు పైలంజూడు తల్లి మాయమ్మ వంటి పాటలను రచించాడు. ప్రస్తుతం తెలంగాణ జాగృతి రాష్ట్ర సాంస్కృతిక విభాగం కన్వీనర్‌గా పనిచేస్తున్నాడు.
సహెలాంత్రోపస్
బయటి లింకులు
వర్గం:మానవ పరిణామం వర్గం:మానవ పూర్వీకులు
కోదారి శ్రీను
జననం - విద్యాభ్యాసం
శ్రీను 1978, ఆగష్టు 30న చంద్రగిరి అంజయ్య గౌడ్, యాదమ్మ దంపతులకు తెలంగాణ రాష్ట్రం, యాదాద్రి భువనగిరి జిల్లా, గుండాల మండలంలోని గంగాపురంలో జన్మించాడు. 10వ తరగతి వరకు గుండాలలో చదివిన శ్రీను, మోత్కూరులో ఇంటర్ విద్యను, హైదరాబాదులో డిగ్రీ చదివాడు.
రచనా ప్రస్థానం
చిన్న వయసునుండే ఉద్యమ పాటలను వింటూ పెరిగిన శ్రీను సాహిత్యంపై ఆసక్తిని పెంచుకున్నాడు. 1998 నుంచి పాటలు రాయడం ప్రారంభించిన శ్రీను, మలిదశ ఉద్యమంలో కీలకమైన పాటలు రాశాడు. 1999లో పైలం సీడీ ఆల్బమ్ లో వచ్చిన బొంబాయి వోతున్న అమ్మ మా యమ్మ పాట గీత రచయితగా నిలబెట్టింది. మొదట్లో తెలంగాణ తల్లి అస్తిత్వాన్ని తెలియజెప్పే కవిత్వం రాసిన శ్రీను, ఆ ఆస్తిత్వం నుంచి పోరు బాట పట్టిన విధానం కూడా రాశాడు. నల్లగొండ గుండె మీద ఫ్లోరైడ్ బండ గురించి ఇలా తెలంగాణలోని ప్రతి సమస్యను, ప్రతి అంశాన్ని తన పాటల్లో చొప్పించాడు.
తెలంగాణ పాటలోకి దళిత బహుజన మైనారిటీ పారిభాషికా పదాలను, వారి సాంస్కతిక చిహ్నాలను తెచ్చి పాటను పరిపుష్టం చేశాడు. తన కవిత్వం ద్వారా హిందూ ముస్లింల సమైక్య జీవనాన్ని, ఊరుమ్మడి సాంస్కతిక అస్తిత్వాన్ని బలంగా ముందుకు తెచ్చాడు.
మూలాలు
వర్గం:తెలంగాణ ఉద్యమ పాటల రచయితలు వర్గం:జానపద సాహిత్యం వర్గం:1978 జననాలు వర్గం:జీవిస్తున్న ప్రజలు వర్గం:తెలంగాణ కళాకారులు వర్గం:తెలంగాణ కవులు వర్గం:గాయకులు వర్గం:జనగామ జిల్లా రచయితలు వర్గం:తెలంగాణ రాష్ట్ర ఆవిర్భావ పురస్కార గ్రహీతలు
పూజా బెనర్జీ
జననం
పూజా 1987, ఫిబ్రవరి 6న పశ్చిమ బెంగాల్ లోని కలకత్తా లో జన్మించింది.
టివిరంగం
కహానీ హమారే మహాభారత్ కీ అనే సీరియల్ తో తన నట జీవితాన్ని ప్రారంభించిన పూజా, తరువాత తుజ్ సాంగ్ ప్రీత్ లగాయ్ సజ్నాలో సాధారణ పంజాబీ అమ్మాయి బృందా పాత్రలో నటించింది. పూజా ఝలక్ దిఖ్లా జా 7 కార్యక్రమంలో పాల్గొన్నది. కొరియోగ్రాఫర్ రజిత్ దేవ్, వైభవి మర్చంట్‌కి చీఫ్ కొరియోగ్రాఫర్ కూడా పనిచేసింది.
2015 నుండి 2017 వరకు ప్రసారమైన కామెడీ నైట్స్ బచావో సీరియల్ లోనూ, జీటివిలో వచ్చిన ఖుబూల్ హై సీరియల్ లో ఆఫ్రీన్ పాత్రలోనూ, అండ్ టీవీలో వచ్చిన రజియా సుల్తాన్‌ సీరియల్ లో యాస్మిన్ పాత్రలోనూ నటించింది. 2016లో, బిగ్ బాస్ బంగ్లా, కామెడీ నైట్స్ లైవ్‌ లలో పాల్గొన్నది.
2017లో ఆశిష్ చౌదరి, సుమోనా చక్రవర్తి నటించిన దేవ్‌ సీరియల్ లో మహేక్‌ పాత్రలో నటించింది. 2018లో సీజన్ 2తో కార్యక్రమానికి మళ్ళీ వచ్చింది. 2019లో, కిచెన్ ఛాంపియన్ 5, ఖత్రా ఖత్రా ఖత్రా కార్యక్రమంలో పాల్గొన్నది, తర్వాత విష్‌లో మక్దినా పాత్రలో నటించింది. 2020లో, జగ్ జననీ మా వైష్ణో దేవి - కహానీ మాతా రాణి కీ సీరియల్ లో వైష్ణోదేవి పాత్రలో నటించింది.
సినిమారంగం
2011లో తెలుగులో వచ్చిన వీడు తేడా అనే సినిమాలో సినిమారంగంలోకి ప్రవేశించింది. హిరాన్ ఛటర్జీతో కలిసి మాచో ముస్తానా సినిమాలో, దేవ్ అధికారి నటించిన రాజా చందా సినిమా ఛాలెంజ్ 2, మహాక్షయ్ చక్రవర్తి నటించిన సుజిత్ మోండల్ సినిమా రాకీ లలో నటించింది.
బయటి లింకులు
వర్గం:1987 జననాలు వర్గం:బెంగాలీ సినిమా నటీమణులు వర్గం:జీవిస్తున్న ప్రజలు వర్గం:భారతీయ సినిమా నటీమణులు
రూపల్ పటేల్
రూపల్ పటేల్, మహారాష్ట్ర కు చెందిన టివి, సినిమా నటి. సాత్ నిభానా సాథియా సీరియల్ లో కోకిలా మోడీ పాత్రను, యే రిష్టే హై ప్యార్ కే సీరియల్ లో మీనాక్షి రాజ్‌వంశ్ పాత్రను పోషించింది. 2020లో షోను ప్రమోట్ చేయడంకోసం సాథ్ నిభానా సాథియా రెండవ సీజన్‌లోకోకిల మోడీ పాత్రను తిరిగి పోషించింది.
జననం, విద్య
రూపల్ పటేల్ 1974 లేదా 1975లో మహారాష్ట్ర రాజధాని బొంబాయి లోని గుజరాతీ కుటుంబంలో జన్మించింది. కామర్స్‌లో డిగ్రీతోపాటు న్యూఢిల్లీలోని నేషనల్ స్కూల్ ఆఫ్ డ్రామాలో నటనలో శిక్షణ పొందింది.
వ్యక్తిగత జీవితం
నటుడు రాధాకృష్ణ దత్‌తో రూపల్ పటేల్ వివాహం జరిగింది.
1985–2009
పిల్లల నాటకాల కోసం పనోరమా ఆర్ట్ థియేటర్స్ అనే నాటక సంస్థను ఏర్పాటుచేసింది. రేపాల్ పటేల్ 1985లో మెహక్‌ అనే సినిమాలో చిన్న పాత్ర ద్వారా మొదట బాలీవుడ్‌ సినిమారంగంలోకి అడుగుపెట్టింది. అంతర్నాద్ (1991), సూరజ్ కా సత్వన్ ఘోడా (1992), పపీహా (1993), మమ్మో (1994), సమర్ (1999) వంటి ఇతర బాలీవుడ్ చిత్రాలలో నటించింది. వీటిలో కొన్ని చిత్రాలకు శ్యామ్ బెనగల్ దర్శకత్వం వహించారు.
2010–ప్రస్తుతం
2010 నుండి 2017 వరకు స్టార్ ప్లస్‌లో వచ్చిన సాథ్ నిభానా సాథియాలో స్ట్రిక్ట్ కోకిల మోడీగా నటించి, తన నటనకు విపరీతమైన ప్రజాదరణ, ప్రశంసలు పొందింది.
2019లో జీ టీవీలో ప్రతీక్ శర్మ తీసిన మన్మోహినిలో ఉష/కుబర్జ్రా పాత్రలో అతిథి పాత్రలో నటించింది. 2019 మార్చి నుండి 2020 అక్టోబరు వరకు స్టార్ ప్లస్‌లో ప్రసారమైన డైరెక్టర్స్ కుట్ ప్రొడక్షన్స్ టెలివిజన్ షో యే రిష్టే హై ప్యార్ కేలో మీనాక్షి రాజ్‌వంశ్ కపాడియా బూడిద పాత్రను పోషించింది.
2020 అక్టోబరులో యే రిష్టే హై ప్యార్ కే స్థానంలో సాథ్ నిభానా సాథియా 2 పేరుతో సాథ్ నిభానా సాథియా రెండవ సీజన్‌లో మళ్ళీ తన పాత్రను కోకిలా మోడీగా పోషించింది. గ్యాంగ్స్ ఆఫ్ ఫిల్మిస్తాన్‌లో అతిథిగా నటించింది.
ఇతరాలు
స్వచ్ఛ భారత్ ఇండియా ప్రాజెక్ట్‌కు అంబాసిడర్‌గా ఉన్న రూపల్ పటేల్, భారత ప్రధాని నరేంద్ర మోడీ నుండి రెండుసార్లు గౌరవం పొందింది.
గూగుల్ క్యాంపస్ (హైదరాబాదు)
గూగుల్‌ క్యాంపస్‌ అనేది తెలంగాణ రాష్ట్ర రాజధాని హైదరాబాదు లో తెలంగాణ ప్రభుత్వం ఆధ్వర్యంలో అమెరికన్ బహుళజాతి సాంకేతిక సంస్థ అయిన గూగుల్ ఏర్పాటు చేయనున్న క్యాంపస్. గచ్చిబౌలిలోని నానక్‌రాంగూడలో 7.3 ఎకరాల్లో నిర్మించనున్న ఈ క్యాంపస్, అమెరికా వెలుపల గూగుల్ ఏర్పాటుచేస్తున్న అతిపెద్ద క్యాంపస్‌ గా నిలువనుంది.
చరిత్ర
యూఎస్‌ లోని కాలిఫోర్నియా లో ఉన్న గూగుల్ కంపెనీ ప్రధాన కార్యాలయాన్ని 2015లో తెలంగాణ రాష్ట్ర ఐటిశాఖ మంత్రి కేటీఆర్ సందర్శించాడు. తెలంగాణ ప్రభుత్వం చేపట్టిన డిజిటల్ తెలంగాణ కార్యక్రమంలో భాగంగా యువతకు, మహిళా పారిశ్రామికవేత్తలకు శిక్షణతోపాటు ప్రభుత్వ పాఠశాలల్లో డిజిటల్‌ సాధికారత వంటి అభివృద్ధిని సాధించడానికి సొంత క్యాంపస్‌ ఏర్పాటుకోసం గూగుల్‌ సంస్థతో ప్రభుత్వం అవగాహన ఒప్పందం జరుపుకుంది. అందులో భాగంగా గూగుల్ సంస్థ తమ రెండవ అతిపెద్ద క్యాంపస్ ను హైదరాబాదులో ఏర్పాటుచేయడానికి ముందుకు వచ్చింది. 2015లోనే 1,000 కోట్ల పెట్టుబడితో మొదట ఈ ప్రాజెక్టు ప్రకటించబడింది. రెండేండ్లలో అందుబాటులోకి రానున్న ఈ క్యాంపస్ లో 7 వేల మందికి ప్రత్యక్షంగా ఉద్యోగాలు లభించనున్నాయి.
నిర్మాణం
2022, ఏప్రిల్ 28న తెలంగాణ రాష్ట్ర ఐటీ, పరిశ్రమలశాఖల మంత్రి కె. తారక రామారావు ఈ క్యాంపస్ కు శంకుస్థాపన చేసి, 7.3 ఎకరాల్లో 30 లక్షల 30 వేల చదరపు అడుగుల విస్తీర్ణంలో నిర్మించనున్న సువిశాల భవన నమూనాను ఆవిష్కరించాడు. ఈ కార్యక్రమంలో చేవెళ్ళ ఎంపీ జి. రంజిత్ రెడ్డి, శేరిలింగంపల్లి ఎమ్మెల్యే అరికెపూడి గాంధీ, రాష్ట్ర ఐటి పరిశ్రమలశాఖల ముఖ్య కార్యదర్శి జయేశ్‌ రంజన్‌, గూగుల్‌ ఇండియా కంట్రీ హెడ్‌, ఉపాధ్యక్షుడు సంజయ్‌ గుప్తా తదితరులు పాల్గొన్నారు.
మూలాలు
వర్గం:హైదరాబాదు వర్గం:బహుళజాతి కంపెనీలు వర్గం:వెబ్‌సైట్లు వర్గం:హైదరాబాదు లో సాఫ్ట్‌వేర్ సంస్థలు
కన్నీరు
కంటిలోని పొరలను శుభ్రం చేయడానికి, వాటిని (lubricate చేసి) తడిగా ఉంచడానికి స్రవించే ద్రవాన్ని అశ్రువులు, కంటినీరు లేదా కన్నీరు అంటారు. ఇలా కన్నీరు స్రవించే ప్రక్రియను వైద్యశాస్త్ర పరిభాషలో lacrimation అంటారు. సాధారణ పదజాలంగా "ఏడవటం" అనే చర్యను ఇది సూచిస్తుంది. దుఃఖం, సంతోషం వంటి బలమైన భావోద్వేగాలు కలిగినపుడు ఇది జరుగుతుంది. చాలా జంతువులలో lacrimation కు అవుసరమైన వ్యవస్థ (శరీర భాగాలు, గ్రంథులు) ఉన్నాయి. అయితే భావోద్వేగాల కారణంగా ఇలా కన్నీరు కార్చే క్షీరదం జాతి జీవి మానవుడే అని భావిస్తున్నారు.
కన్నీటిలో రకాలు
కన్నీరు స్రవించే విధానం బట్టి వాటిని మూడు విధాలుగా విభజిస్తారు.
thumb|A child producing tears due to emotional stress or pain|150px
కన్నీటి ఔషధ గుణాలు
"ఏ నీళ్ళూ దొరకని ఎడారిలో కన్నీరైనా తాగి బ్రతకాలి" అన్నాడో కవి.కన్నీరు ఆరోగ్యానికి పన్నీరని, ఏడిస్తే అనారోగ్యం దూరం అవుతుందనీ, ప్రశాంతత చేకూరుతుందనీ పరిశోధనల్లో వెల్లడి అయ్యిందట. ఆరోగ్యంగా ఉండాలంటే మనస్ఫూర్తిగా కన్నీళ్లు పెట్టుకోండి. వెక్కివెక్కి ఏడ్వండి. ఉద్వేగాలను దాచుకుని బాధ పడటం కంటే ఏడిస్తేనే ఆరోగ్యంగా ఉంటారని ప్రపంచవ్యాప్తంగా ఉన్న శాస్త్రవేత్తలు బల్లగుద్ది మరీ చెబుతున్నారు.కన్నీళ్లలో ప్రొటీన్లు, మాంగనీసు, పొటాషియం, హార్మోన్లు, ప్రొలాక్టిన్ ఉంటాయి. మాంగనీసు అత్యవసరమైన పోషక పదార్థం. రక్తం గడ్డ కట్టడానికి, చర్మ వ్యాధులను నయం చేయడానికి, కొలెస్ట్రాల్ (కొవ్వు)ను తగ్గించడానికి కొద్ది మోతాదు మాంగనీసు సరిపోతుంది. నరాలు పనిచేయడానికి, కండరాల నియంత్రించడానికి, బీపీని అదుపులో ఉంచడానికి పొటాషియం ఉపకరిస్తుంది. ఒత్తిడి నివారించడానికి, శరీరంలోని వ్యాధి నిరోధక శక్తిని పెంచడానికి, వివిధ అవయవాలను ప్రభావవంతంగా పనిచేయించడానికి ప్రొలాక్టిన్ హార్మోన్ ఉపకరిస్తుంది.
శకుంతల బారువా
శకుంతల బారువా, బెంగాలీ సినిమా నటి.
కన్నీరు
శోకం బంధాన్ని పెంచుతుంది
ఏడుపుతో ఒంట్లో నొప్పి, ఒత్తిడి తగ్గుతాయి. మానసికోద్వేగాల పరంగానూ ఉపయోగాలున్నాయి. కన్నీరు మానసిక అనుబంధాన్ని బలిష్టం చేస్తుంది. శారీరకమైన కుంగుబాటును సూచించే సంకేతంగానే కాకుండా, మనుషుల మధ్య బంధాన్ని మరింత గాఢంగా మార్చే శక్తి కన్నీటికి ఉంది.బాధ, దుఖం, కన్నీరు ఎదుటి వారిని తృప్తి పరుస్తుంది, శత్రువుల నుంచీ సానుభూతి సంపాదిస్తుంది, బంధాన్ని, స్నేహాన్ని పెంచుతుంది. ఏడుపుతో అనుబంధాలు బలపడతాయి.ఏడుపు ఒత్తిడిని తగ్గిస్తుందన్నది తెలిసిందే. అయితే.. అది వ్యక్తిగత సంబంధాలనూ మెరుగుపరుస్తుందట. ఏడిస్తే శత్రువు కూడా కరిగిపోయే అవకాశం ఉందని, కన్నీరు మనుషులను దగ్గర చేస్తుందని టెల్ అవీవ్ యూనివర్సిటీ పరిశోధకులు తేల్చారు. ఇతరుల కన్నీటికి కరిగిపోవడం మానవ నైజమని కూడా వారు గమనించారు.మానవ పరిణామక్రమంలో ఏడుపనేది.. మన అవసరాలను, విధేయతను తెలియజేస్తుందని, దీనితో సాంఘిక సంబంధాలు బలపడే అవకాశం ఉంటుందని బ్రిటన్‌లోని 'ఎవల్యూషనరీ సైకాలజీ' అనే జర్నల్‌లో ప్రచురించారు. ముఖ్యంగా పరుల నుంచి సానుభూతి సాధించడానికి, మన అవసరాలకు అనువైన సహాయాన్ని పొందడానికి ఏడుపు చక్కటి సాధనంగా పనిచేస్తుందని పరిశోధకులు సెలవిస్తున్నారు.వివిధ సందర్భాల్లో స్పందించిన వ్యక్తుల నిజాయితీని వారి ఏడుపు కారణంగా ఇతరులు గ్రహించే అవకాశం ఉందని తేలింది.అంతే కాక, కన్నీరు కార్చడం వలన ఇరువురి మధ్య బంధం మరింత బలపడే అవకాశం ఉందని తేలింది. అయితే.. ఎక్కడ పడితే అక్కడ ఏడిస్తే ఫలితం ఉండకపోవచ్చని కూడా చెబుతున్నారు. ఉదాహరణకు మనం పని చేసే కార్యాలయంలో బక్కెట్ల కొద్దీ కన్నీరు కారిస్తే ఫలితం ఉండదని స్పష్టం చేశారు. మనతో ఏదో విధమైన అనుబంధం ఉన్న వారి దగ్గర ఏడిస్తేనే ఫలితం ఉంటుందన్న మాట.
శకుంతల బారువా
జననం
శకుంతల పశ్చిమ బెంగాల్ రాష్ట్రం, కోల్‌కతా నగరంలో జన్మించింది.
కన్నీరు
బయటి లింకులు
వర్గం:శరీర ధర్మ శాస్త్రము
శకుంతల బారువా
బయటి లింకులు
వర్గం:బెంగాలీ సినిమా నటీమణులు వర్గం:జీవిస్తున్న ప్రజలు వర్గం:భారతీయ సినిమా నటీమణులు
గుర్రంకొండ మండలం
గుర్రంకొండ మండలం, ఆంధ్రప్రదేశ్ రాష్ట్రం, అన్నమయ్య జిల్లా లోని మండలం.
మండల గణాంకాలు
2011 భారత జనాభా లెక్కలు ప్రకారం మండలం లోని జనాభా మొత్తం 42,772 -అందులో పురుషులు 21,710. - స్త్రీలు 21,062. అక్షరాస్యత మొత్తం 	59.18% - పురుషులు అక్షరాస్యత 71.88% - స్త్రీల అక్షరాస్యత 46.36%.
ఇన్నర్ రింగు రోడ్డు, హైదరాబాద్
ఇన్నర్ రింగు రోడ్డు, తెలంగాణ రాజధాని హైదరాబాదు లో 50 కిలోమీటర్ల సిటీ ఆర్టరీ రోడ్డు. హైదరాబాదు రహదారుల రద్దీని తగ్గించడానికి, ట్రక్కులు, ఇతర వాణిజ్య వాహనాలు సులువుగా వెళ్ళడానికి ఈ రోడ్డు నిర్మించబడింది. thumb|left|ఇన్నర్ రింగ్ రోడ్
చరిత్ర
జపాన్‌కు చెందిన నిప్పాన్ కోయి కంపెనీ ఆధ్వర్యంతో ఇంటెలిజెంట్ ట్రాన్స్‌పోర్ట్ సిస్టమ్ అని పిలువబడే ఇన్నర్ రింగ్ రోడ్డు మాస్టర్ ప్లాన్ రూపొందించబడింది. హైదరాబాదులోని ఔటర్ రింగ్ రోడ్ తో కలిపి, జపనీస్ ఇంటర్నేషనల్ కోఆపరేషన్ ఏజెన్సీ (జైకా) సంస్థ సహాయంతో 2008లో నిర్మించబడింది.
రోడ్డు
ఈ ఇన్నర్ రింగు రోడ్డు మెహదీపట్నం, మాసబ్ ట్యాంక్, బంజారా హిల్స్, 65వ జాతీయ రహదారి ద్వారా పంజాగుట్ట, 44వ జాతీయ రహదారి ద్వారా బేగంపేట, మెట్టుగూడ, తార్నాక, హబ్సిగూడ, ఉప్పల్, 163వ జాతాయ రహదారి మీదుగా భువనగిరి రోడ్, నాగోల్, ఎల్.బి. నగర్, కర్మన్‌ఘాట్, చంపాపేట, సంతోష్‌నగర్ జంక్షన్, 765వ జాతీయ రహదారి ద్వారా చాంద్రాయణగుట్ట, కర్నూలు హైవే, రాజేంద్రనగర్ బైపాస్ రోడ్డు, అత్తాపూర్, రెతిబౌలి మొదలైన ప్రాంతాల మీదుగా ఉంది. ఇది ఆరామ్‌ఘర్ ప్రాంతంలో పివి నర్సింహారావు ఎలివేటెడ్ ఎక్స్‌ప్రెస్‌వేను కలుస్తుంది.
మూలాలు
వర్గం:హైదరాబాదు రవాణా వర్గం:తెలంగాణ రహదారులు
రౌడీ (2014 సినిమా)
రౌడీ  2014 లో విడుదలైన తెలుగు చిత్రం.
కథ
రాయలసీమలో సమాంతర ప్రభుత్వం నడిపించే అన్నగారు (మోహన్ బాబు) కు కృష్ణ (మంచు విష్ణు), భూషణ్ (కిశోర్) ఇద్దరు కుమారులు. ప్రజల కీడు చేసే నందవరం ప్రాజెక్టుకు అన్నగారు వ్యతిరేకం. ఎలాగైనా అన్నగారిని అడ్డు తప్పించి నందవరం ప్రాజెక్టును దక్కించుకోవాలని ప్రత్యర్థి వేదం (తనికెళ్ల భరణి) బృందం తీవ్రంగా ప్రయత్నిస్తుంది. అయితే అన్నగారిని తప్పించడం తమ వల్ల కాదని తెలుసుకున్న వేదం బృందం భూషణ్ ను తమ వర్గంలో చేర్చుకోవడమే కాకుండా ఆయనపై పక్కా ప్లాన్ తో హత్యాయత్నం చేస్తారు. హత్యాయత్నం జరిగిన అన్నగారి పరిస్థితేమిటి? తండ్రిని కృష్ణ రక్షించుకున్నాడా? ప్రత్యర్థి వర్గంతో కలిసిన భూషణ్ ఏమయ్యాడు. చివరికి నందవరాన్ని అడ్డుకోవడంలో అన్నగారు సఫలమయ్యారా అనే ప్రశ్నలకు 'రౌడీ' కథ సమాధానం చెబుతుంది.
మూలాలు
వర్గం:2014 తెలుగు సినిమాలు వర్గం:జయసుధ నటించిన సినిమాలు
మండీ
మండీ హిమాచల్ ప్రదేశ్ లోని ఒక ప్రధాన పట్టణం. దీన్ని గతంలో మాండవ్ నగర్ అనేవారు. సాహోర్ అని కూడా పిలుస్తారు. పట్టణ పాలనను పురపాలక మండలి నిర్వహిస్తుంది. ఇది మండీ జిల్లా కు ముఖ్య పట్టణం.
మండీ, వాయవ్య హిమాలయాలలో, రాష్ట్ర రాజధాని సిమ్లా కుకి ఉత్తరాన 145 కి.మీ. దూరంలో, సముద్ర మట్టం నుండి 800 మీటర్ల ఎత్తున ఉంది. వేసవి లోను, శీతాకాలం లోనూ వాతావరణం ఇక్కడ ఆహ్లాదకరంగా ఉంటుంది. పఠాన్‌కోట్‌ వెళ్ళే జాతీయ రహదారి-20, మండీ గుండా పోతుంది. చండీగఢ్ నుండి మండీ సుమారు 184.6 కి.మీ. దూరంలోను, ఢిల్లీ నుండి 440.9 కి.మీ. దూరంలోనూ ఉంది. 2011 భారత జనాభా లెక్కల ప్రకారం, మండీ పట్టణ జనాభా 26,422. కాంగ్రా జిల్లా తరువాత హిమాచల్‌ ప్రదేశ్‌ రాష్ట్రంలో అత్యధిక లింగ నిష్పత్తి గల జిల్లా మండీయే.
మండీ, మండీ జిల్లా కు ముఖ్య పట్టణమే కాదు, సెంట్రల్ జోన్ ప్రధాన కార్యాలయం కూడా. ఈ జోన్‌లో కులు, బిలాస్‌పూర్, హమీర్‌పూర్ జిల్లాలు ఉన్నాయి. పర్యాటక ప్రదేశంగా, మండీని "పర్వత ప్రాంత వారణాసి" అని, "చోటి కాశి" అనీ, "హిమాచల్ కాశీ" అనీ పిలుస్తారు. అలాగే, ప్రాశర్ లేక్ ట్రెక్‌కు మండీయే ప్రారంభ స్థానం. మండీ నుండి, ట్రెక్కర్లు ప్రాశర్ సరస్సు ట్రెక్‌కు స్థావరమైన బాగి గ్రామానికి వెళతారు.
ఇండియన్ ఇన్స్టిట్యూట్ ఆఫ్ టెక్నాలజీ (ఐఐటి) నగరంలో ఉన్న ప్రధాన సంస్థ. ఒకప్పటి మండీ సంస్థానానికి రాజధానియైన ఈ పట్తణం వేగంగా అభివృద్ధి చెందుతోంది. ఈ నగరాన్ని 1527 లో అజ్బర్ సేన్ స్థాపించాడు 1948 వరకు మండీ సంస్థానానికి రాజధానిగా ఉంది. ఇక్కడ జరిగే మండీ శివరాత్రి తిరునాళ్ళు అంతర్జాతీయంగా ప్రసిద్ధి చెందింది. హిమాచల్ ప్రదేశ్ రాష్ట్రపు మొట్టమొదటి వారసత్వ నగరం. ఈ నగరంలో పాత రాజభవనాల అవశేషాలు, 'వలస' నిర్మాణానికి ముఖ్యమైన ఉదాహరణలు ఉన్నాయి.హిమాచల్ ప్రదేశ్ లోని అత్యంత పురాతన భవనాలలో కొన్ని మండీలో ఉన్నాయి.
వ్యుత్పత్తి
"మండీ" అనే పేరు దాని మునుపటి పేరు "మాండవ్ నగర్" నుండి వచ్చింది. ఈ ప్రాంతంలో తపస్సు చేసిన 'మాండవ' మహర్షి పేరు మీదుగా దీనికి మాండవ్ నగర్ అనే పేరు వచ్చిందనేది ఐతిహ్యం. "సంత"కు హిందీ పేరైన మండీ నుండి ఉద్భవించి ఉండవచ్చుననేది మరో ఊహ. ఇది సంస్కృత మూల మండప్తికతో అనుసంధానించబడి ఉండవచ్చు, దీని అర్థం "బహిరంగ హాలు లేదా షెడ్డు".
పట్టణం పేరు "మండీ"గా మార్చేంత వరకు అధికారికంగా పేరు "మాండవ్ నగర్" అనే ఉండేది. ఇప్పుడు ఎక్కువగా ఉపయోగిస్తున్న పేరు "మండీ"యే. 81 ప్రాచీన రాతి శివాలయాలకూ, వాటి శిల్పకళకూ మండీ ప్రసిద్ధి చెందింది  ఈ కారణంగానే దీనిని, "కొండప్రాంతపు వారణాసి" అని కూడా పిలుస్తారు.
జిల్లా కూర్పు
1948 ఏప్రిల్ 15 న హిమాచల్ ప్రదేశ్ రాష్ట్రాన్ని ఏర్పాటు చేసినపుడు మండీ, సుకేత్ సంస్థానాలను కలిపి మండీ జిల్లాను ఏర్పాటు చేసారు. అప్పటి నుండి, ఇది మండీ జిల్లాకు ముఖ్య పట్టణంగా పనిచేస్తోంది. మండీ జిల్లాలో జోగిందర్ నగర్, సర్కాఘాట్, సుందర్ నగర్, సదర్ మండీ, చచ్యోట్, తునాగ్, కర్సోగ్ అనే 7 తాలూకాలు, లాడ్‌భరోల్, పధేర్, సంధోల్, ధర్మాపూర్, మక్రేరీ, బల్‌ద్వారా, నిహిరి, కోట్లి, ఔట్, బలీచౌకీ అనే 9 ఉప తాలూకాలూ ఉన్నాయి.
మండీ నగర పరిషత్తు 1950 లో ఏర్పడింది. ఇందులో 13 వార్డులు ఉన్నాయి.
ఆర్థిక వ్యవస్థ
జాతీయ రహదార్లు - 20, 21, 70 లు కలిసే కూడలిలో ఉన్న మండీ పట్తణం, హిమాచల్ ప్రదేశ్‌లో వేగంగా అభివృద్ధి చెందుతున్న పట్టణాల్లో ఒకటి. ఇది కుల్లు, లాహౌల్, లేహ్ లడఖ్‌కు ప్రవేశ ద్వారం వంటిది. జిల్లా ప్రధాన కార్యాలయం కావడంతో, వ్యాపార వాణిజ్యాల కోసం, సేవలు, పౌర పరిపాలన కోసం జిల్లా యావత్తూ ఈ పట్టణంపైనే ఆధారపడి ఉంటుంది. ఈ ప్రాంతపు ఆర్థికవ్యవస్థ ప్రధానంగా వ్యవసాయాధారితం. మొత్తం జనాభాలో 79% మంది తమ జీవనోపాధి కోసం వ్యవసాయంపై గానీ, దానితో సంబంధం ఉన్న కార్యకలాపాలపై గానీ ఆధారపడి ఉన్నారు.
రవాణా
మండీ, ఢిల్లీ నుంచి 475 కి.మీ. దూరంలో ఉంది. ఈ ప్రయాణానికి సుమారు 12 గంటలు పడుతుంది. ఢిల్లీ నుండి మండీ చేరుకోవడానికి మరో పద్ధతి - ఢిల్లీ-ఊనా హిమాచల్ ఎక్స్‌ప్రెస్‌ రైల్లో కిరాత్‌పూర్ సాహిబ్ వరకు ప్రయాణించి, అక్కడి నుండి బస్సులో మండీ వెళ్ళడం. ఢిల్లీ, చండీగఢ్‌ల నుండి మండీ వెళ్లే బస్సులన్నీ కిరాత్‌పూర్ గుండానే వెళ్తాయి.
చండీగఢ్ నుండి మండీకి మనాలికీ బస్సులున్నాయి. ఢిల్లీ నుండి బస్సులు చండీగఢ్ గుండానే వెళతాయి. కొన్ని బస్సులు చండీగఢ్ నుండే బయల్దేరుతాయి. చండీగఢ్ మండీ ల మధ్య దూరం 200 కి.మీ. ఈ దూరం ప్రయాణించడానికి బస్సులో సుమారు 6 గంటలు పడుతుంది.
75 కి.మీ.దూరంలో భుంతర్ వద్ద ఉన్న కుల్లు విమానాశ్రయం మండీకి సమీపం లోని విమానాశ్రయం. ఇది ఒక చిన్న దేశీయ విమానాశ్రయం. ఇక్కడికి ఢిల్లీ, సిమ్లాల నుండి విమాన సేవలున్నాయి.
ప్రస్తుతం మండీకి రైలుమార్గం లేదు. కాంగ్రా వ్యాలీ రైల్వేను మండీ వరకు పొడిగించి, కొత్త బిలాస్‌పూర్-లే లైన్‌తో అనుసంధానించే ప్రతిపాదన ఉంది. నగరం నుండి 50 కి.మీ. దూరం లోని జోగీందర్‌నగర్, మండీకి అత్యంత సమీపం లోని రైల్వే స్టేషన్. ఇదే కాంగ్రా వ్యాలీ రైల్వేలో చివరి స్టేషను.
జనాభా వివరాలు
2001 భారత జనగణన ప్రకారం పట్టణ జనాభా 26,858. జనాభాలో పురుషులు 53%, స్త్రీలు 47% ఉన్నారు. మండీ సగటు అక్షరాస్యత 83.5%. ఇది జాతీయ సగటు 65.38% కన్నా ఎక్కువ. రాష్ట్ర అక్షరాస్యత రేటు (83.57%) కు ఇది సమానం: పురుష అక్షరాస్యత 92%, మహిళా అక్షరాస్యత 75%. మండీ జనాభాలో 11% మంది ఆరేళ్ళ కంటే చిన్న పిల్లలు. మండీలో పురుషులకంటే స్త్రీలు ఎక్కువ - 2011 లో ఇక్కడి లింగ నిష్పత్తి ప్రతి 1000 మంది పురుషులకు 1013 మంది స్త్రీలు. మండీ జనాభాలో హిందువులు, సిక్కులు, బౌద్ధులు, క్రైస్తవులు ఉన్నారు. జనాభాలో 90% కంటే ఎక్కువ మంది హిందువులు.
విద్యా సౌకర్యాలు
కుడి|thumb| జవహర్‌లాల్ నెహ్రూ ఇంజనీరింగ్ కళాశాల నగరంలో DAV సెంటెనరీ పబ్లిక్ స్కూల్, కేంద్రీయ విద్యాలయ, మండీ పబ్లిక్ స్కూల్, సింధు గ్లోబల్ స్కూల్, ది ఫీనిక్స్ స్కూల్ ఆఫ్ ఇంటిగ్రేటెడ్ లెర్నింగ్, విజయ్ ప్రభుత్వ సీనియర్ సెకండరీ స్కూల్, ప్రభుత్వం సీనియర్ సెకండరీ స్కూల్ (బాలికలు), సర్వతి విద్యా మందిర్, సాయి పబ్లిక్ స్కూల్, సెయింట్ జేవియర్ రెసిడెన్షియల్ స్కూల్, DAV సీనియర్ సెకండరీ స్కూల్, ఆంగ్లో సంస్కృత మోడల్ స్కూల్ వంటి పాఠశాలలు ఉన్నాయి. మండీలో హిమాచల్ డెంటల్ కాలేజీ. శ్రీ లాల్ బహదూర్ శాస్త్రి ప్రభుత్వ వైద్య కళాశాల, జవహర్‌లాల్ నెహ్రూ ప్రభుత్వ ఇంజనీరింగ్ కళాశాల, టిఆర్ అభిలాషి మెమోరియల్ ఇన్స్టిట్యూట్ ఆఫ్ ఇంజనీరింగ్ అండ్ టెక్నాలజీ, వల్లభ్ భాయ్ ప్రభుత్వ కళాశాల వంటి ఉన్నత విద్యా సంస్థలు నగరంలో ఉన్నాయి. మండీలో ఇండియన్ ఇన్స్టిట్యూట్ ఆఫ్ టెక్నాలజీ సంస్థ కూడా ఉంది.
మూలాలు
వర్గం:Coordinates on Wikidata
డిప్టెరోకార్పేసి
డిప్టెరోకార్పేసి (Dipterocarpaceae) పుష్పించే మొక్కలలోని ఒక కుటుంబం.
వీనిలోని సుమారు 17 ప్రజాతులలో 500 పైగా జాతుల వృక్షాలున్నాయి. దీనికి పేరు డిప్టెరోకార్పస్ (Dipterocarpus) నుండి వచ్చింది. గ్రీకు భాష ప్రకారం (డై = రెండు, టెరాన్ = రెక్కలు, కార్పోస్ = పండు) అని అర్ధం అనగా వీనికి రెండు రెక్కలు కలిగిన పండు ఉంటుంది. వీనిలోని అతి పెద్ద ప్రజాతులు అయిన షోరియా (Shorea) (196 species), హోపియా (Hopea)లో (104 species), డిప్టెరోకార్పస్ (Dipterocarpus)లో (70 species), వాటికా (Vatica)లో (65 species) ఉన్నాయి. వీనిలో అధికశాతం పెద్ద వృక్షాలుగా సుమారు 40-70 మీటర్లు పెరుగుతాయి. ఈ చెట్లు కలప కోసం ప్రసిద్ధిచెందాయి. ఇవి ప్రపంచవ్యాప్తంగా విస్తరించాయి.
గుగ్గిలపు కుటుంబం
గుగ్గిలపు చెట్లు మన దేశములో విరివిగానె పెరుగు చున్నవి.
లఘు పత్రములు. ఒంటరి చేరిక. అండాకారముగ నైన నిడివి చౌక పునాకారముగనైన యుండును. సమాంచలము. విషమ రేఖ పత్రము. కొన, వాల గలలదు.
కొమ్మల చివరల నుండి గాని, కణుపు సందుల నుండి గాని మధ్యారంభ మంజరులగు రెమ్మ గెలలు, పుష్పములు ఉప వృంతములు మిక్కిలి పొట్టివి, పువ్వులు లేత పశుపు రంగు.
సంయుక్తము. గొట్టము పొట్టి. తమ్మెలు సన్నము. మొగ్గలో అల్లుకొని యుండును.
అసంయుక్తము. 5. కొంచెము బల్లెపునాకారముగ నుండును. మంచి వాసనయే గలదు. వృంతాశ్రితము.
ఏబది గలవు. పుప్పొడి తిత్తులు రెండు గదులు. కింజల్కములు వృంతాశ్రితములు.
అండాశయము ఉచ్చము 3 గదులు గలవు. ఒక్కొక్క దాని యందు రెండేసి యండము లున్నవి. కీలము పొట్టి. కీలాగ్రములు మూడు చీలికలు, కాయ ఎండి పగులును.
ఈకుటుంబములోని చెట్ట్లన్నియు పెద్ద వృక్షములే. వీని నన్నిటినుండు గుగ్గిలము వంటి పదార్థము వచ్చును. ఆకులు ఒంటరి చేరిక లఘుపత్రములు. వీనికి చిన్నచిన్నకణుపు పుచ్చములున్నవి. పువ్వులకు మంచి వాసన గలదు. ఆకర్షణ పత్రములు సాధారణముగ మొక్కలో మెలిపెట్టి నట్లుండును. కీరాగ్రములు మూడు.
చెట్లు హిమాలయ పర్వతాల ప్రాంతములను, రాజాహాలు కొండల వద్దను, ఒడిషా, మధ్యపరగణాలు, అంధ్ర దేశములోను ఎక్కువగా బెరుగు చున్నవి. ముదురు చెట్లను మూడు నాలుగుగడుగులెత్తున చెట్టు పరిమాణమును బట్టి నాలుగైదు చోట్ల {బెరడు} గీసెదరు. ఆ చారలలోనికి అరపూస వంటి పదార్థము వచ్చి చేరును. అధి మొట్టమొదట తెల్లగానే యుండును గాని తరువాత కొంచెము గోధుమ వర్ణము వచ్చును. ఇదియే గుగ్గిలము. దీనిని తీసి వేసిన తరువాత కొన్ని నెలలకు ఆచారలోనే మరికొంత చేరును. ఇట్లు మూడు మాట్లు తీయ వచ్చును గాని మాటి మాటికి తక్కువ రకము వచ్చు చుండును. గుగ్గిలము నౌషధములలో వాడుదురు. దీనిని లోపలి కివ్వరు గాని కొన్ని మందులతో గలిపి పైన రాయుచుందురు. దురువాసన బోగొట్టుటకు దీనిని పొగవేయుదురు. పడవలు, ఓడలు కట్టుటలో దీనినుపయోగింతురు. దీని బెరడు తోలు బాగు చేయుటకు కూద బనికి వచ్చును.
చెట్టు పెద్దదియె. దీని యాకులు నగోళాకారము. దీని నుండియు గుగ్గిలము వంటిది వచ్చును. దీనిని గూడ గుగ్గిలము వలె నౌషధములలో వాడుదురు. దీని కర్పూర తైలములో ల్గలిపిన మంచి వార్నీషు అగును. దీనినే కొబ్బరి నూనెలో గలిపి క్రొవ్వు వత్తులు కూడ చేయవచ్చును. తెల్లడామర గింజలనుండి వచ్చు చమురుకూడ క్రొవ్వు వత్తులు చేయుటకు బనికి వచ్చును. ఈ చమురు నొక కప్పుడు నేతిలో కలిపి దగా చేయుచుందురు. దీని బెరడు వగరుగా నుండును. కల్లు పులియకుండ కొన్ని చోట్ల దీనిని వేయు చుందురు. కలప గుగ్గిలపు చెట్టు కలపంత మంచిది కాదు.
ఆకులు కొంచెము హృదయాకారముగ నుండును. దీని నుండియు గుగ్గిలము వచ్చును. ఈ చెట్టు నుండి మంచి కలపయు వచ్చును.
మూలాలు
వర్గం:డిప్టెరోకార్పేసి వర్గం:ద్విదళబీజాలు
ఇండోర్ - రత్లాం డెమో
ఇండోర్ - రత్లాం డెమో  మధ్య ప్రదేశ్ లోని ఇండోర్ జంక్షన్ రైల్వే స్టేషను, మధ్యప్రదేశ్ లోని రత్లాం జంక్షన్ రైల్వే స్టేషను మధ్య నడుస్తున్న భారతీయ రైల్వేలు యొక్క ప్రయాణీకుల రైలు.
ఏప్రిల్ 2016 లో, రైలును మౌ రైల్వే స్టేషను వరకు ఈ రైలును విస్తరించాలని ప్రకటించారు. ఒకసారి కమిషనర్, రైల్వే భద్రత ఇండోర్- మౌ రైలు మార్గము నకు అనిమతి లభించిన తదుపరి ప్రకటించవలసి ఉంటుంది. ఈ స్టేషన్లో 16 కోచ్‌లు నిలుపుదల చేయవచ్చును.
మార్గం, హల్ట్స్
ఈ రైలు ఫతేహాబాద్ చంద్రావతిగంజ్ జంక్షన్ ద్వారా నడుస్తుంది. రైలు యొక్క ముఖ్యమైన విరామములు:
సగటు వేగం, ఫ్రీక్వెన్సీ
రైలు 44 కి.మీ / గం సగటు వేగంతో 2 గంటల 40 నిమిషాల్లో 119 కిలోమీటర్ల ప్రయాణం పూర్తి అవుతుంది. రైలు రోజువారీగా నడుస్తుంది.
మూలాలు
వర్గం:ఇండోర్ రవాణా వర్గం:2015 రైల్వే సేవలు ప్రారంభాలు వర్గం:మధ్య ప్రదేశ్ రైలు రవాణా వర్గం:భారతీయ రైల్వేలు డెమో రైళ్ళు‎ వర్గం:రత్లాం రవాణా
వజ్జా వెంకయ్య
వజ్జా వెంకయ్య (1926 - 2020, నవంబరు 21) తెలంగాణ సాయుధ పోరాట యోధుడు, రాజకీయ నాయకుడు. సామ్యవాద సిద్ధాంతాలకు ఆకర్షితుడైన వెంకయ్య ప్రజాజీవితాన్ని సాగించి, పోరాటంలో రెండేళ్ళకు పైగా జైలుజీవితాన్ని గడిపాడు.
జననం
వెంకయ్య 1926లో బుచ్చయ్య - కోటమ్మ దంపతులకు తెలంగాణ రాష్ట్రం, ఖమ్మం జిల్లా, నేలకొండపల్లి మండలం లోని మండ్రాజుపల్లి లో జన్మించాడు.
సాయుధ పోరాటం
1944లో నేలకొండపల్లిలో జరిగిన పాలేరు ప్రాంత పూర్వ ఆంధ్ర మహాసభ లో పాల్గొనడం ద్వారా ఉద్యమంలోకి అడుగుపెట్టాడు. ఖమ్మం లో నిర్వహించబడిన ఉద్యమానికి ముఖ్య భూమిక పోషించాడు. 1946 ఫిబ్రవరిలో మల్కాపురంలో జరిగిన 'కర్ర ట్రైనింగ్‌ క్యాంప్‌'లో శిక్షణ పొందాడు. 1946 జూన్‌లో ఏర్పడిన నేలకొండపల్లి- పాలేరు ప్రాంతీయ సాయుధ దళంలో సభ్యుడిగా చేరి రెండేళ్ళపాటు కొనసాగాడు. దళ సభ్యుడిగా నిజాం రాజుకు వ్యతిరేకంగా శిస్తులు కట్టకుండా చేయడం, దారులకు గండికొట్టి పోలీసుల ప్రయాణాలకు ఇబ్బందులు కలిగించే పనులు చేసేవాడు. 1948 సెప్టెంబరు 13న యూనియన్‌ సైన్యాలు తెలంగాణ ప్రాంతానికి వచ్చిన సమయంలో ప్రాంతీయ దళంలోని చెన్నారం పార్టీ క్యాంప్‌కు వెంకయ్య లీడర్‌గా ఉన్నాడు. భూస్వాములు, రజాకార్లలకు చెందిన భూములను ప్రజలకు పంచిపెట్టాడు.
జైలు జీవితం
మూడేళ్ళపాటు అజ్ఞాతంలో ఉన్న వెంకయ్యపై పోలీసులు అరెస్టు వారెంట్‌ జారీ చేశారు. దాంతో 1949 జనవరి 30వ తేదీన లోంగిపోయిన వెంకయ్య 1951 మార్చి 13 వరకు జైలు జీవితం గడిపాడు. మొదటగా ఖమ్మం తీగల జైలులో ఉంచి వారంలో ఒకరోజు మాత్రమే అన్నం, మిగిలిన రోజులు జన్న గుగ్గిళ్ళు పెట్టేవారు. ఖమ్మం జైలులో నాలుగు నెలల పది రోజుల తరువాత గుల్బార్గా జైలుకు తరలించారు. అక్కడ జైలులోని అసౌకర్యాల గురించి తొటి నాయకులతో కలిసి వెంకయ్య పోరాటం చేశాడు. ఆ పోరాటంలో పాల్గొన్నందుకు ఒకరోజు ఎండలో మాడ్చడం, మరొక రోజు వానలో తడపడం వంటి చిత్రహింసలను పెట్టారు. ఒకరోజు ' బాకిలే' అనే అధికారి జైలుకు వస్తే వెంకయ్య జైలులోని పరిస్థితులను రిపోర్టు చేస్తే వెంకయ్య కాళ్ళకు బేడీలు వేసి 'గంజికొట్లో' వేసి మూడురోజులు విపరీతంగా లాఠీలతో కొట్టారు. కామన్‌వెల్త్‌ కోర్టుకు అప్పీలు చేసిన తర్వాత విడుదలయ్యాడు.
రాజకీయ జీవితం
1956 మార్చిలో తల్లంపాడు వచ్చిన వెంకయ్య, ఆ గ్రామంలో సీపీఐ (ఎం) పార్టీని స్థాపించి 1981 గ్రామపంచాయతీ ఎన్నికల్లో వైస్‌ ప్రెసిడెంట్‌గా గెలిచాడు. తల్లంపాడు చెరువు నీటి తీరువా చైర్మన్‌గా, డీసీసీబీ డైరెక్టర్‌గా పనిచేశాడు. తన దగ్గర పనిచేసే పాలేర్లకు, కూలీలకు సన్మానాలు చేశాడు.
మరణం
హైదరాబాద్‌లోని ఒక ఆస్పత్రిలో చికిత్స పొందిన వెంకయ్య 2020, నవంబరు 21 న మధ్యాహ్నం మరణించాడు.
మూలాలు
వర్గం:1926 మరణాలు వర్గం:ఖమ్మం జిల్లా ఉద్యమకారులు వర్గం:ఖమ్మం జిల్లా కమ్యూనిస్టు నాయకులు వర్గం:ఖమ్మం జిల్లా కార్మిక నాయకులు వర్గం:ఖమ్మం జిల్లా వ్యక్తులు వర్గం:తెలంగాణ ఉద్యమకారులు వర్గం:తెలంగాణ సాయుధ పోరాట యోధులు
అనకార్డియమ్
అనకార్డియమ్ (Anacardium) పుష్పించే మొక్కలలో అనకార్డియేసి కుటుంబానికి చెందిన ప్రజాతి.
మూలాలు
వర్గం:అనకార్డియేసి
మరణం
పుట్టిన ప్రతి జీవికీ తప్పని సరిగా వచ్చేది చావు లేదా మరణం (ఆంగ్లం: Death). తప్పించుకోలేనిది ఎప్పుడు వచ్చేదీ తెలియనిది మరణం. దీనిని సంస్కృతంలో మృతి లేదా మృత్యువు అని అంటారు. హిందూ పురాణాలలో అమృతం సేవించిన దేవతలు మరణం లేకుండా చిరావుయువులుగా ఉన్నారు. మరికొంతమంది చిరంజీవులుగా పేర్కొనబడ్డారు.
నిర్వచనం
నిర్ధిష్టంగా మరణాన్ని నిర్వచించడం చాలా క్లిష్టమైనదిగా మారింది. ఒకప్పుడు గుండె లేదా ఊపిరి ఆగిపోవడాన్ని మరణంగా భావించేవారు. కృత్రిమ శ్వాస ప్రక్రియలు, డిఫిబ్రిల్లేషన్ వంటి ప్రక్రియలు కొంతమందిని తిరిగి బ్రతికించగలుగుతున్నాయి. అందువలన ఆధునిక కాలంలో మరణాన్ని ధ్రువీకరించడానికి నిర్ధిష్టమైన ప్రమాణాలు అవసరమైనవి.
ఈనాడు వైద్యులు, న్యాయవాదులు ఎక్కువగా మెదడు మరణం "(Brain Death)" లేదా జీవసంబంధమైన మరణం "(Biological Death)"ని ప్రాతిపదికగా భావిస్తున్నారు. ఒక వ్యక్తి యొక్క మెదడు సంబంధించిన ఇ.ఇ.జి. ద్వారా రికార్డు చేయబడిన ఎలక్ట్రికల్ ఏక్టివిటీ పూర్తిగా ఆగిపోయినప్పుడు ఆ వ్యక్తి మరణించినట్టుగా భావిస్తారు.
చనిపోయేహక్కు
ప్రశాంతంగా చనిపోనివ్వండి, ఏ చికిత్స వద్దు అని కొందరు న్యాయ పోరాటం చేసి నెగ్గుతున్నారు కూడా. లుకేమియా వ్యాధితో బాధపడుతున్న హన్నా ఆరునెలలు మించి బతకదని తేల్చిచెప్పారు. అయితే ఊహ తెలిసినప్పటి నుంచి శస్త్రచికిత్సలు, అనారోగ్యంతోనే గడిపిన ఆ బాలిక. మళ్లీ శస్త్రచికిత్స చేయించుకోవడానికి నిరాకరించింది. తనకు ఇక ఎలాంటి శస్త్రచికిత్సా చేయించుకునే ఓపిక లేదని, బతికినన్ని రోజులు ఇంట్లోనే ఆనందంగా గడపాలనుకుంటున్నట్లు కోర్టులో వాదించి గెలిచింది.
మరణాల రేటు
మరణాల సూచి (Death or Mortality rate) అనగా ఒక నిర్ధిష్టమైన జనాభాలో నిర్ణీతకాలంలో జరిగిన మరణాలు. ఇవి సామాన్యంగా 1000 మందికి ఒక సంవత్సర కాలంలో జరిగిన మరణాలుగా సూచిస్తారు. ఇది ఒక ప్రాంతంలో లేదా దేశంలోని ఆరోగ్యం, మరణాలపై అధ్యయనానికి ముఖ్యమైన సూచిక.
కలమట మోహనరావు
కలమట మోహనరావు శ్రీకాకుళం జిల్లాకు చెందిన రాజకీయనాయకుడు.
జీవిత విశేషాలు
thumb|కలమట మోహనరావు కలమట మోహనరావు శ్రీకాకుళం జిల్లా కొత్తూరు మండలానికి చెందిన మాతల గ్రామంలో 1934 ఏప్రిల్ 14న జన్మించాడు. అతను 1978లో ఆంధ్రప్రదేశ్ శాసనసభ ఎన్నికలలో స్వతంత్ర అభ్యర్థిగా పాతపట్నం శాసనసభ నియోజకవర్గం నుండి పోటీ చేసి గెలుపొందాడు. ఆ తర్వాత కాంగ్రెస్‌పార్టీలో చేరాడు. ఆ తర్వాత తెలుగుదేశం పార్టీలో చేరి 1989, 1994, 1999, 2004 ఎన్నికల్లో పాతపట్నం శాసనసభ నియోజకవర్గం నుండి వరుసగా విజయాలు సాధించాడు. ఆ నియోజకవర్గం నుంచి 5 సార్లు గెలిచి రికార్డు సృష్టించాడు. 1994 ఎన్నికల్లో దేవుని ఫోటో పెట్టి ప్రచారం చేశాడన్న కారణంతో ఎన్నికల సంఘం అతనిపై అనర్హత వేటువేసింది. దీంతో 1996లో నిర్వహించిన ఉప ఎన్నికల్లో తెలుగుదేశం తరపున కలమట మోహనరావు సతీమణి కలమట వేణమ్మ తెలుగుదేశం పార్టీ తరపున పోటీ చేసి ఎన్టీఆర్ టిడిపి అధ్యక్షురాలు లక్ష్మీ పార్వతి చేతిలో ఓడిపోయింది. 2009 ఎన్నికల ముందు మోహనరావు ప్రజారాజ్యంలో చేరగా, ఆయన వారసునిగా రాజకీయాల్లోకి వచ్చిన కలమట వెంకటరమణ మూర్తి మాత్రం టీడీపీలో కొనసాగాడు. కలమట వెంక‌టర‌మ‌ణ‌మూర్తి 2014 ఆంధ్రప్రదేశ్ శాసనసభ ఎన్నికల్లో వై.ఎస్.ఆర్.కాంగ్రెస్ పార్టీ తరపున పోటీ చేసి విజయం సాధించాడు. కానీ అతను ఆ తర్వాత  తెలుగుదేశం పార్టీలోకి చేరిపోయాడు.
1978 ఆంధ్రప్రదేశ్ శాసనసభ ఎన్నికలలో పాతపట్నం శాసనసభ నియోజకవర్గం నుండి ఇండిపెండెంట్ గా పోటీ చేసి జె.ఎన్.పి అభ్యర్థి లుకలాపు లక్ష్మణదాసుపై విజయం సాధించాడు. 1989,1994 ఆంధ్రప్రదేశ్ శాసనసభ ఎన్నికలలో పాతపట్నం శాసనసభ నియోజకవర్గం నుండి తెలుగుదేశం పార్టీ తరపున పోటీ చేసి కాంగ్రెస్ పార్టీ అభ్యర్థి ధర్మాన నారాయణరావుపై రెండుసార్లు విజయం సాధించాడు. 1999,2004 ఆంధ్రప్రదేశ్ శాసనసభ ఎన్నికలలో పాతపట్నం శాసనసభ నియోజకవర్గం నుండి తెలుగుదేశం పార్టీ తరపున పోటీ చేసి కాంగ్రెస్ పార్టీ అభ్యర్థి గొర్లె హరిబాబునాయుడు పై రెండుసర్లు విజయం సాధించాడు.
బహ్య లంకెలు
వర్గం:తెలుగుదేశం పార్టీ రాజకీయ నాయకులు వర్గం:శ్రీకాకుళం జిల్లా నుండి ఎన్నికైన శాసన సభ్యులు వర్గం:1934 జననాలు
ఈల
ఈల  అనగా నోటితో చేసే ఒక విధమైన శబ్దము. మానవులు, కొన్ని జంతువులు మాత్రమే ఈల వేయగలవు.
ఈల ఎలా వేస్తారు
పెదాలు మాత్రమే ఉపయోగించి వేసే ఈలకన్నా, నోట్లో చేతి వేళ్లను ఉంచి వేసే ఈల వల్ల ఉత్పన్నమయ్యే శబ్ద తీవ్రత చాలా ఎక్కువగా, స్పష్టంగానూ ఉంటుంది. ఈలవేసే ఈ రెండు పద్ధతులలోనూ ఉండే సూత్రం ఒకటే. ఒక వాయురంధ్రం (air cavity) గుండా వేగంగా పయనించే గాలి, దాని ద్వారం దగ్గర గోడలను తాకడంతో అల్లకల్లోలమైన శబ్ద కంపనాలు ఏర్పడడం. వేళ్లు నోటిలో పెట్టి వూదడం ద్వారా వెలువడే గాలి కావలసిన పౌనఃపున్యంతో కంపిస్తుంది. ఈలకు కావలసిన వాయురంధ్రం ఈలవేసే వ్యక్తి నోటి రూపంలో లభిస్తుంది. దాని ద్వారా పయనించే గాలి శబ్ద కంపనాలు చేయడం వల్ల తీక్షణమైన శబ్దం వెలువడుతుంది. ఈల వేయడంలో అనుభవమున్న వ్యక్తులు ఒక వేలితోకూడా నోటిలోని నాలుకను తగు విధంగా మడతబెట్టి శక్తిమంతమైన శబ్దాన్నిచ్చే 'ఈల'ను వేయగలరు.
సిరివెన్నెల (2021 సినిమా)
సిరివెన్నెల 2021లో విడుదల కానున్న తెలుగు సినిమా. శాంతి టెలీఫిల్మ్స్, ఏఎన్‌బి కోర్డినేటర్స్ బ్యానర్‌పై కమల్‌ బోహ్రా, ఏ ఎన్‌ భాషా, అరిపక రామసీత నిర్మించిన ఈ సినిమాకు ప్రకాశ్‌ పులిజాల దర్శకత్వం వహించాడు. ప్రియమణి, బేబీ సాయి తేజస్విని, కాలకేయ ప్రభాకర్, అజయ్ రత్నం ప్రధాన పాత్రల్లో నటించిన ఈ సినిమా ట్రైలర్‌ను 20 జులై 2019న విడుదల చేసి,, ఆడియోను 21 జులై  2019న విడుదల చేసి, పాటను 9 సెప్టెంబర్ 2019న విడుదల చేసి , సినిమాను 27 డిసెంబర్ 2021న విడుదల చేయనున్నారు.
మూలాలు
వర్గం:2021 తెలుగు సినిమాలు వర్గం:ప్రియమణి నటించిన చిత్రాలు వర్గం:విడుదల కానున్న సినిమాలు
హంసేశ్వరి దేవాలయం
హంసేశ్వరి దేవాలయం భారతదేశం లోని పశ్చిమ బెంగాల్‌లోని హుగ్లీ జిల్లాలో బాన్స్‌బేరియా పట్టణంలో ఉన్న ఒక హిందూ రత్న దేవాలయం. ఆలయ ప్రధాన దేవత హంగేశ్వరి, ఈమె హిందూ పురాణాలలో ఆది పరాశక్తి జగత్జననీ దక్షిణ కాళి రూపంగా పరిగణించబడింది. డిసెంబరు 1799లో రాజా నృసింహదేబ్ రాయ్ మహాసాయి ఈ ఆలయానికి పునాది రాయి వేశాడు. కానీ 1802లో రెండవ అంతస్థుని పూర్తి చేసిన తర్వాత, చాలా ప్రసిద్ధి చెందిన ఈ ఆలయాన్ని అసంపూర్తిగా వదిలేసి స్థాపకుడు మరణించాడు. అతని రెండవ భార్య రాణి శంకరి 1814లో మిగిలిన పనిని పూర్తి చేసింది. ఈ ఆలయం ప్రత్యేకమైన రత్న శిల్పకళకు ప్రసిద్ధి చెందింది.
బాన్‌బేరియా బాండెల్, ట్రిబెని మధ్య ఉన్న ఒక పారిశ్రామిక పట్టణం. రాణి హంసేశ్వరి రాజా నృసింహ దేబ్ రాయ్ తల్లి, అందుకే దేవతను హంసేశ్వరిగా పూజిస్తారు. హిందూ పురాణాలలో దేవతను కాళి మాత రూపంగా పూజిస్తారు. ఆలయ సముదాయంలో ప్రధాన ఆలయంతో పాటు అనంత బసుదేవ ఆలయం - మరొక ఆలయం ఉంది. 1788లో రాజా నృసింహా దేబ్ రాయ్ మహాసాయి నిర్మించిన స్వాన్‌భాబా కాళి ఆలయం కూడా సమీపంలో ఉంది. హంసేశ్వరి ఆలయం ఈ ప్రాంతంలో ఉన్న సాధారణ నమూనాకు భిన్నమైన విలక్షణమైన నిర్మాణాన్ని కలిగి ఉంది, ఇందులో 13 మినార్లు లేదా రత్నాలు ఉన్నాయి, ప్రతి ఒక్కటి వికసించే తామరపువ్వు వలె నిర్మించబడింది. భవనం లోపలి నిర్మాణం మానవ శరీర నిర్మాణ శాస్త్రాన్ని పోలి ఉంటుంది. దీనిని రాజా నృసింహ దేబ్ రాయ్ మహాసాయి ప్రారంభించాడు, తరువాత అతని భార్య రాణి శంకరి 1814లో పూర్తి చేసింది.
దేవాలయాల వాస్తుశిల్పం "తాంత్రిక సత్చక్రభేద్"కు ప్రాతినిధ్యం వహిస్తుంది. ఈ నిర్మాణం మానవ శరీరం నిర్మాణం గురించి చెబుతుంది. ఎందుకంటే ఐదు అంతస్థుల ఆలయం మన మానవ శరీరంలోని ఐదు భాగాల వంటిది, అవి: బజ్రక్ష, ఇరా, చిత్రిణి, పింగళ, సుషుమ్నా.